CELEX: 32022D0217
Language: hu
Date: 2022-02-15 00:00:00
Title: A Politikai és Biztonsági Bizottság (KKBP) 2022/217 határozata (2022. február 15.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2022/41 határozat hatályon kívül helyezéséről (ATALANTA/3/2022)

2022.2.18.   
               
               
                  HU
               
               
                  Az Európai Unió Hivatalos Lapja
               
               
                  L 37/39
               
            
         A POLITIKAI ÉS BIZTONSÁGI BIZOTTSÁG (KKBP) 2022/217 HATÁROZATA
         (2022. február 15.)
         a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2022/41 határozat hatályon kívül helyezéséről (ATALANTA/3/2022)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikke (1) bekezdésére,
         mivel:
         
                     (1)
                  
                  
                     A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának (a továbbiakban: az EU-erők parancsnoka) kinevezéséről szóló releváns határozatokat.
                  
               
                     (2)
                  
                  
                     A PBB 2022. január 10-én elfogadta a (KKBP) 2021/41 határozatot (2), amellyel João Paulo SILVA PEREIRA flottillatengernagyot nevezte ki az EU-erők parancsnokává.
                  
               
                     (3)
                  
                  
                     Az Atalanta EU műveleti parancsnoka azt ajánlotta, hogy 2022. március 17-től Fabrizio BONDI kapitányt (haditengerészet) nevezzék ki az EU-erők új parancsnokává. Az olasz hatóságok jelezték, hogy Fabrizio BONDI kapitányt (haditengerészet) az EU-erők parancsnokává történő kinevezésekor ellentengernaggyá fogják előléptetni.
                  
               
                     (4)
                  
                  
                     Az Európai Unió Katonai Bizottsága 2022. január 17-én egyetértett az említett ajánlással.
                  
               
                     (5)
                  
                  
                     A (KKBP) 2022/41 határozatot ezért hatályon kívül kell helyezni.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2022. március 17-től Fabrizio BONDI ellentengernagyot nevezi ki a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokává.
         
         
            2. cikk
            A (KKBP) 2022/41 határozat hatályát veszti.
         
         
            3. cikk
            Ez a határozat 2022. március 17-én lép hatályba.
         
         
            Kelt Brüsszelben, 2022. február 15-én.
            
               
                  a Politikai és Biztonsági Bizottság részéről
               
               
                  az elnök
               
               D. PRONK
            
         
         
            (1)  HL L 301., 2008.11.12., 33. o.
         
         
            (2)  A Politikai és Biztonsági Bizottság (KKBP) 2022/41 határozata (2022. január 10.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2021/1184 határozat hatályon kívül helyezéséről (ATALANTA/1/2022) (HL L 9., 2022.1.14., 1. o.).